《有客》
明代·李元鼎

有客谈遗事，殷勤问往年。情飞沧海外，泪落夜镫前。

荒塞闻鹦鹉，空山泣杜鹃。一尊聊取醉，身世总茫然。

作者简介：明末清初江西吉水人，字梅公。天启二年进士。官至光禄寺少卿。李自成军入京师，元鼎从之，授太仆寺少卿。顺治元年降清，擢兵部右侍郎。坐事论绞，免死，杖徒折赎，未几卒。有《石园集》。